„Hezbollah nu e Hamas”. CNN: Își permite Israel un alt război total? Care sunt adevăratele provocări
Nu este clar dacă Israelul intenționează - sau se va simți obligat - să lanseze o invazie terestră în Liban împotriva Hezbollah. După aproape un an de lupte în Gaza, țara și-a intensificat ostilitățile cu gruparea libaneză susținută de Iran, cu operațiuni secrete care au vizat dispozitivele de comunicații și o campanie feroce de bombardamente care a făcut deja sute de morți. Lupta împotriva Hamas a pus la grea încercare armata israeliană, soldații primind puțin răgaz, oficialii invocând deficitul de personal militar, economia confruntându-se cu cel mai abrupt declin din ultimii ani și presiunea publică crescândă pentru o încetare a focului și un acord privind luarea de ostatici. În acest context, apare întrebarea: „poate Israelul să înfrunte un al doilea front?”, scrie CNN într-o analiză a situației din regiune.